stanford-oval/wikipedia huggingface dataset:
Väinö Mikkola
Ura

Mikkola opiskeli vuosina 1909–1914 Mittweidan teknikumissa Saksassa, ja suoritti sähköinsinöörin tutkinnon. Hän lähti vapaaehtoisena sotapalvelukseen Venäjän keisarikunnan laivastoon helmikuussa 1915, vaikka ensimmäisen maailmansodan aikainen asevelvollisuus ei koskenutkaan suomalaisia. Maaliskuussa 1915 hänet komennettiin lentoupseerikouluun Pietari Suuren korkeakouluun ja sieltä Riianlahdelle lentotiedusteluun. Joulukuussa 1916 hänet siirrettiin hävittäjälentäjäkouluun Bakuun. Huhtikuussa 1917 hän palveli Suomen rannikolla vesilentokoneidenemäalus Orlitsalla, missä hän oli aluksen lento-osaston päällikkönä elokuussa 1917. Joulukuussa 1917 Mikkola siirtyi itsenäisen Suomen palvelukseen. Suomen sisällissodan syttyessä hän oli Hermannin merilentoaseman päällikkönä Helsingissä.
Valkoisia tukenut Mikkola kuului punaisten hallitsemassa Helsingissä toimineen maanalaisen valkokaartin päällystöön ja hankki sille aseita. Hän yritti 5. helmikuuta 1918 viedä punaisia piileskelleen senaatin puheenjohtaja P. E. Svinhufvudin venäläisellä M-16-lentoveneellä Helsingistä Vaasaan, mutta moottorivian takia kone joutui palaamaan ja Svinhufvud pakeni myöhemmin laivalla. Punaiset vangitsivat Mikkolan 4. maaliskuuta ja pitivät häntä vankina ruotsalaisen reaalilyseon tiloissa Kruununhaassa. Koska hän kuului edelleen nimellisesti Venäjän armeijaan, Neuvosto-Venäjää edustanut Suomen ja Venäjän välisten asioiden selvityskomitean puheenjohtaja Aron Šeinman vaati hänen tapauksensa selvittämistä ja myös punaisten hallitus eli kansanvaltuuskunta sekaantui tapaukseen. Punaiset vapauttivat Mikkolan 10. huhtikuuta, pari päivää ennen Helsingin valtausta.
Mikkolasta tuli ilmavoimien upseeri ja hän palveli ensin luutnanttina yleten majuriksi. Mikkolalle myönnettiin 17. syyskuuta 1918 Suomen lentomerkki n:o 1. Hän oli Suomen johtava vesilentokoneiden lentäjä. Hän palveli vuosina 1918–1919 Sortavalassa I Kenttälento-osastossa ja vuosina 1919–1920 lentopataljoonan päällikkönä Helsingin Santahaminan varuskunnassa. Mikkola oli yksi niin kutsutuista alppilentäjistä eli kolmesta suomalaislentäjästä, jotka kuolivat 7. syyskuuta 1920 ollessaan tuomassa Suomeen ilmavoimille Italiasta hankittuja Savoia S.9 -lentoveneitä, jotka putosivat Sveitsin Alpeille. Mikkola ja muut alppilentäjät on haudattu yhteishautaan Helsingin Hietaniemen hautausmaalle.
Kirjallisuus

Vallius, Susanna: Väinö Mikkola – alppilentäjän elämä valokuvina ja esineinä.  Suomen Ilmavoimamuseo, 2018.  ISBN 978-952-99989-4-4.
Aiheesta muualla

T. Hannus : Itsenäisen Suomen ensimmäinen lentäjä, Hakkapeliitta, 17.03.1931, nro 11, s. 10, Kansalliskirjaston digitaaliset aineistot
T. Hannus : Ilmailumme lasten kengissä. Muistelmia Hermannin lentoaseman toiminnastta, Hakkapeliitta, 05.07.1932, nro 27, s. 6, Kansalliskirjaston digitaaliset aineistot
Walter Middelberg

| Mitalit> Maa:   Alankomaat. Olympialaiset .Miesten soutu | Mitalit> Maa:   Alankomaat. Olympialaiset .Miesten soutu | Mitalit> Maa:   Alankomaat. Olympialaiset .Miesten soutu | Maa:   Alankomaat> .Miesten soutu |
| --- | --- | --- | --- |
|  Pronssia | Pariisi 1900 | kahdeksikko |  |
Walter Middelberg (30. tammikuuta 1875 Zwolle – 15. syyskuuta 1944 Zwolle) oli alankomaalainen soutaja. Hän kilpaili vuoden 1900 kesäolympialaisissa Pariisissa ja sai siellä pronssia kahdeksikossa Minerva Amsterdam -joukkueen jäsenenä. Hän oli kilpaillessaan kemian opiskelija.
Malina (Leprousin albumi)

| Malina Leprous |
| --- | --- | --- |

Studioalbumin tiedot
 Äänitetty : Ghostward Studios Årsta, Tukholma
 Julkaistu: 25. elokuuta 2017
 Formaatti: CD, 2LP
 Tuottaja(t): David Castillo
 Tyylilaji: progressiivinen metalli
 Kesto: 58.48
 Levy-yhtiö: InsideOut Music
Listasijoitukset
  23.
Leprousin muut julkaisut
| Live at Rockefeller Music Hall 2016 | Malina 2017 | Pitfalls 2019 |
Singlet albumilta Malina
 ”From the Flame” Julkaistu: 16. kesäkuuta 2017  ”Stuck” Julkaistu: 28. heinäkuuta 2017  ”Illuminate” Julkaistu: 18. elokuuta 2017
Malina on Leprousin viides studioalbumi, joka julkaistiin 25. elokuuta 2017. Albumi äänitettiin Tukholman Årstassa sijaitsevassa Ghostward Studios -äänitysstudiossa, ja sen tuotti David Castillo.
Vastaanotto

| 0 | 1 | 2 |
| --- | --- | --- |
| Imperiumi  | 9+/10 |  |
| Kaaoszine  | 9/10 |  |
Soundi : 

Albumi sai erinomaisen vastaanoton. Kaaoszinen Samuel Järvinen luki yhtyeen aikansa kiinnostavimpien ja parhaiden progressiivisen metallin kollektiivien joukkoon. Hän totesi Leprousin jättäneen aiemmilla albumeilla vahvasti läsnä olleen avantgarden ja kokeellisuuden sekä raskaamman metallin vivahteet, mutta onnistuneen tekemään uransa kunnianhimoisimman ja monipuolisimman levyn. Soundin Salla Harjula antoi albumille täydet viisi tähteä, ja luonnehti albumia yhtyeen helpommaksi kuunneltavaksi jätettyään metalliset juurensa ja keskityttyään yksinkertaisesti vetovoimaisten kappaleiden tekemiseen.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Bonneville | 5.28 |  |  |  |  |  |  |  |
| 2. | Stuck | 6.48 |  |  |  |  |  |  |  |
| 3. | From the Flame | 3.51 |  |  |  |  |  |  |  |
| 4. | Captive | 3.43 |  |  |  |  |  |  |  |
| 5. | Illuminate | 4.21 |  |  |  |  |  |  |  |
| 6. | Leashes | 4.09 |  |  |  |  |  |  |  |
| 7. | Mirage | 6.48 |  |  |  |  |  |  |  |
| 8. | Malina | 6.15 |  |  |  |  |  |  |  |
| 9. | Coma | 3.55 |  |  |  |  |  |  |  |
| 10. | The Weight of Disaster | 6.00 |  |  |  |  |  |  |  |
| 11. | The Last Milestone | 7.30 |  |  |  |  |  |  |  |
|  |  | 58.48 |  |  |  |  |  |  |  |
Aiheesta muualla

Malina (Leprousin albumi) Discogsissa. (englanniksi)
Albumi Malina (Leprousin albumi) Encyclopaedia Metallum -sivustolla (englanniksi)
Marco Casagrande (jalkapalloilija)

| Henkilötiedot |
| --- | --- | --- | --- |
Syntymäaika: 4. huhtikuuta 1972 (ikä 52)
Syntymäpaikka: Turku, Suomi
Pelipaikka: keskikenttäpelaaja
Pituus: 179 cm
Junioriseurat
1984–1989: ÅIFK
Seurat
| Vuodet | Seura | O | (M) |
| 1990–1991 | ÅIFK | 43 | (0) |
| 1992–1993 | TuPa | 28 | (5) |
| 1992 | → ÅIFK (laina) | 1 | (0) |
| 1993–2005 | TPS | 272 | (35) |
| 1994 | → ÅIFK (laina) | 1 | (0) |
| Yhteensä | Yhteensä | 345 | (40) |
 Seurajoukkueuran tilastot kattavat vain kansalliset sarjat.
Marco Casagrande (s. 4. huhtikuuta 1972 Turku) on Suomen Palloliiton pääsihteeri, sekä entinen suomalainen jalkapalloilija. Hän oli pelipaikaltaan keskikenttäpelaaja.
Casagrande pelasi vuodesta 1993 lähtien kolmentoista vuoden ajan Turun Palloseuran edustusjoukkueessa. Tuona aikana Casagrandesta kehittyi varsinainen seuraikoni ja hän toimi pitkään joukkueen kapteenina. TPS:ssa hän voitti vuonna 1994 Suomen cupin ja 1996 SM-pronssia. Hän pelasi urallaan yhteensä 223 Veikkausliiga-ottelua ja teki niissä 28 maalia. Casagrande päätti peliuransa kauden 2005 jälkeen, mutta jatkoi TPS:ssä valmennustehtävissä. Casagrandesta tuli seuran urheilutoimenjohtaja ja keväällä 2009 hänet nimitettiin FC TPS Turku Oy toimitusjohtajaksi.
Peliuransa yhteydessä Casagrande opiskeli diplomi-insinööriksi biofysiikassa ja jatkaa opiskelujaan Turun yliopistossa oikeustieteen parissa. Peliuransa aikana Casagrande toimi myös Jalkapallon Pelaajayhdistyksen puheenjohtajana.
Casagrande valittiin 36 hakijan joukosta Suomen Palloliiton pääsihteeriksi vuonna 2013.
Vihreä holvi

| Vihreä holvi Grünes Gewölbe  |
| --- | --- |

Tyyppi:  Museo 
Sijainti:  Dresdenin linna
Kotisivut:  gruenes-gewoelbe.skd.museum 
Koordinaatit:  51°03′11″N, 13°44′10″E
 fiVihreä holvi 
   
Vihreä holvi (saks. Grünes Gewölbe) on taidemuseo Dresdenissä Saksassa. Museon kokoelmat sijaitsevat kahdessa kerroksessa Dresdenin linnassa, ja siellä on esillä muun muassa maailman suurin vihreä timantti. Museon pohjalla on Saksin vaaliruhtinas August II Väkevän 1700-luvulla keräämä kokoelma, jonka hän asetti esille jo 1720-luvulla. Nykyinen museo avattiin vuonna 2004.
Kokoelmat ja näyttelyt

Vihreän holvin näyttelyt ovat kahdessa kerroksessa Dresdenin linnassa. Alemmassa kerroksessa on niin sanottu historiallinen Vihreä holvi, jossa on 3 000 vapaasti sijoitettua esinettä barokkiajan ympäristössä. Holvi on jaettu kahdeksaan huoneeseen, ja historiallisen tunteen aikaansaamiseksi esineitä ei pääsääntöisesti ole sijoitettu vitriineihin, vaan ne ovat avoimilla hyllyillä loisteliaasti koristelluilla seinillä. Ainoastaan jalokivihuoneen esineet ovat lasin alla. Huoneessa on muun muassa Balthasar Permoserin ja Johann Melchior Dinglingerin luoma Mohr mit Smaragdstufe.
Uudessa vihreässä holvissa on noin tuhat esinettä, jotka ovat esillä vitriineissä. Kokoelmaan kuuluu erilaisia kullasta, hopeasta, jalokivistä, norsunluusta, kookospähkinöiden kuorista ja strutsinmunista esineitä. Tunnetuimpia ovat maailman suurin vihreä timantti Dresdenin vihreä timantti ja Johann Melchior Dinglingerin luoma mogulihallitsija Aurangzebin syntymäpäivää esittävä kohde, jossa on 5 120 timanttia, 160 rubiinia, 164 smaragdia, safiiri, 16 helmeä ja kaksi kameeta.
Historia

Saksin vaaliruhtinas August II Väkevä pyrki 1700-luvulla tekemään Dresdenistä merkittävän eurooppalaisen taidekeskuksen. Hän kutsui kaupunkiin monia kuvanveistäjiä, kultaseppiä ja taidemaalareita. Hän rakennutti kokoelmalleen tilat vuosina 1723–1730 ja halusi pitää aarteet jo tuolloin esillä yleisölle. Vihreä holvi onkin yksi Euroopan vanhimmista museoista. Vihreän holvin kokoelmia August esitteli kahdeksassa toisiinsa liittyneessä huoneessa.
Toisen maailmansodan aikana Dresdenin linnaa pommitettiin, mutta Vihreän holvin huoneista vain kolme kärsi vahinkoja tulipaloissa. Kokoelmat olivat sijoitettu turvaan Königsteinin linnoitukseen. Neuvostoliiton armeija vei esineet kuitenkin sotasaalina. Ne palautettiin vuonna 1958 Itä-Saksaan, ja ne saivat suurta suosiota, kun ne sijoitettiin näytille Albertinumiin vuonna 1974.
Alkuperäisen Vihreän holvin kunnostustyöt alkoivat vasta vuonna 2001. Uusi Vihreä holvi avattiin vuonna 2004 ja historiallinen holvi vuonna 2006. Jälleenrakennustyöt maksoivat yli 45 miljoonaa euroa.
Vihreästä holvista vietiin marraskuussa 2019 sadan miljoonan arvosta jalokiviä. Kaksi ryöstäjää murtautui rakennukseen, kun läheisen sähkönjakelukeskuksen tulipalo pysäytti museon hälytysjärjestelmän. Saaliksi jäi 21 esinettä, joiden arvo oli yhteensä 113 miljoonaa euroa. Poliisi pidätti ensimmäiset epäillyt vuoden päästä ryöstöstä, ja ensimmäiset tuomiot annettiin toukokuussa 2023. Tuomitut kuuluvat maahanmuuttajataustaiseen Remmo-klaaniin. Osa rikollisista sekä ryöstösaaliista oli toukokuussa 2023 edelleen kateissa.
Aiheesta muualla

Kuvia tai muita tiedostoja aiheesta Vihreä holvi Wikimedia Commonsissa
Maria Pitillo

| Maria Pitillo |
| --- | --- |
 Maria Pitillo vuonna 1995.
Henkilötiedot
Syntynyt: 8. tammikuuta 1966 (ikä 58)
Ammatti:  näyttelijä
Aiheesta muualla
IMDb 
Elonet
Maria Pitillo (s. 8. tammikuuta 1966) on yhdysvaltalainen näyttelijä. Hänet tunnetaan varsinkin elokuvasta Godzilla (1998). Siinä tekemästään roolisuorituksesta hän kuitenkin sai Razzien.
Pitillolla on ollut myös televisiorooleja.
Aiheesta muualla

Maria Pitillo Internet Movie Databasessa. (englanniksi)
Vuorenalanen

| Vuorenalanen |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°49′54″N, 25°03′18″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  Koluoja Nytkimenjokeen 
Järvinumero:  14.226.1.013
Mittaustietoja
Pinnankorkeus:  161,1 m  
Pituus:  720 m  
Leveys:  120 m  
Rantaviiva:  1,546 km  
Pinta-ala:  4,265 ha  
Saaria:  ei saaria 
 fiVuorenalanen 
Vuorenalanen  on Keski-Suomessa Jämsässä Petäiskulman kylän lähellä sijaitseva järvi.
Maantietoa

Järven pinta-ala on 4,3 hehtaaria, se on 700 metriä pitkä ja 100 metriä leveä. Järvellä ei ole kartan mukaan saaria.  Sen rantaviivan pituus on 1,5 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Kurujoen–Nytkymenjoen valuma-alueeseen (14.226) se kuuluu. Järven vedenpinnan korkeus on 161,1 metriä mpy.
Vuorenalanen (Keuruu)

| Vuorenalanen |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°13′26″N, 24°55′21″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Asunnanjärven valuma-alue (35.68)
Laskujoki:  oja Asunnanjärveen 
Järvinumero:  35.682.1.003
Mittaustietoja
Pinnankorkeus:  128,4 m  
Rantaviiva:  0,892 km  
Pinta-ala:  3,331 ha  
Saaria:  ei saaria 
 fiVuorenalanen 
Vuorenalanen  on Keski-Suomessa Keuruulla Kamppiperän kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 3,3 hehtaaria ja se on 300 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 900 metriä..
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Asunnanjärven valuma-alueella (35.68), jonka Asunnanjärven alueeseen (35.682) se kuuluu.
Vuorenaluslampi (Viitasaari)

| Vuorenaluslampi |
| --- | --- |
Valtiot:  Suomi
Maakunnat:  Keski-Suomi
Kunnat:  Viitasaari
Koordinaatit:  63°12′25″N, 25°22′02″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen pohjoisosan alue (14.43)
Laskuoja:  oja Peuralampeen 
Järvinumero:  14.437.1.024
Mittaustietoja
Pinnankorkeus:  141,1 m  
Pituus:  290 m  
Leveys:  70 m  
Rantaviiva:  0,618 km  
Pinta-ala:  1,37 ha  
Tilavuus:  0.000050 km³ 
Keskisyvyys:  3,66 m  
Suurin syvyys:  5,7 m  
Saaria:  ei saaria 
 fiVuorenaluslampi 
Vuorenaluslampi tai Luotonen on Keski-Suomessa Viitasaarella  Kotvalan lähellä sijaitseva lampi.
Maantietoa

Lampi on 290 metriä pitkä, 70 metriä leveä, ja sen pinta-ala on 1,4 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 50 200 kuutiometriä. Sen keskisyvyys on 3,7 metriä ja suurin syvyys on 5,7 metriä. Sen rantaviivan pituus on 600 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen pohjoisosan alueella (14.43), jonka Komujoen valuma-alueeseen (14.437) se kuuluu. Lammen vedenpinnan korkeus on 141,1 metriä mpy.
Virvatuli – Eino Leinon elämä

| Virvatuli Eino Leinon elämä |
| --- | --- |

Kirjailija:  Panu Rajala
Kuvittaja:  arkistokuvitus
Kansitaiteilija:  Martti Ruokonen (kannen suunnittelu) Otto Manninen (kannen henkilökuva)
Kieli:  suomi
Genre:  elämäkerta
Kustantaja:  WSOY
Julkaistu:  2017
Ulkoasu:  sid.
Sivumäärä:  597
ISBN:  978-951-0-41615-0
Löydä lisää kirjojaKirjallisuuden teemasivulta
Virvatuli – Eino Leinon elämä on Panu Rajalan kirjoittama Eino Leinon elämäkerta. Teos ilmestyi 2017, ja sen on kustantanut WSOY.
Useita kirjailijaelämäkertoja kirjoittanut Rajala käy teoksessa läpi Leinon elämän ohella tämän teoksia. Lopussa on kussakin luvussa käytetyt lähteet sekä luettelo Leinon tuotannosta, Leinoa käsittelevä kirjallisuusluettelo ja henkilöhakemisto. Teoksessa on runsas kuvitus.
Arviot

Pekka Jäntti kiittää arviossaan (Keskisuomalainen) unohdettujen teosten käsittelyä, mutta samalla huomauttaa, että "puolivillaisuuksien parissa pääasia – vallaton ihminen – 'verhouu'". Leinon epäonnisten rakkaussuhteiden kuvauksessa teos on hänen mukaansa kiehtovimmillaan.
Harri Hautala (Aamulehti) pitää Rajalan kirjassa tärkeänä tietoa Leinon kuolinsyyn, syfiliksen, paljastamista, sillä sairaus saattoi vaikuttaa Leinoon monelta kannalta: niin tuotantoon, työntekoon kuin elämäänkin. Hän kehuu myös Leinon tuotannon laajaa käsittelyä, muutenkin kuin runoilijana, sillä runoilija-Leinosta on vuosien mittaan kirjoitettu jo paljon. Boheemiuden käsittelyä hän pitää turhan perusteellisena. Hän kysyy, mikä on loppujen lopuksi Leinon tuotannossa kestävintä, runous vai se kaikki muu. Hautala tiivistää näkemyksensä kirjasta: "Hyvä elämäkerta houkuttelee aina kohteensa taiteen äärelle. Rajalan kirja tekee ilman muuta sen."
Matti Mäkelän mukaan (Helsingin Sanomat) tärkeää kirjassa on Leinon elämän käsittely uusin painotuksin, esimerkiksi poliittisin analyysein. Nuorsuomalainen Leino asettui sisällissodan puhjettua valkoisten puolelle, mutta aatteissaan hän oli romantikko. Mäkelä toteaa, että kirjan nimi Virvatuli viittaa Leinon häilyviin näkemyksiin, joissa innostus ja kyllästyminen vaihtuivat nopeasti.
Outi Hytönen toteaa arviossaan (Kanava), että teos on ensisijaisesti elämäkerrallinen, teokset ovat sivuosassa. Hän huomauttaa Rajalan kömmähdyksestä: Leinosta Rajala käyttää johdonmukaisesti sukunimeä, naisista varsin yleisesti pelkkää etunimeä. jopa samoissa virkkeissä. Toinen kriittinen kommentti Hytöseltä tulee kirjan näkökulmasta: Leinoa katsotaan monissa luvuissa ulkopuolelta, eikä Leinon oma näkemys pääse esiin, joten kuvaus on etäinen ja ulkokohtainen. Hytönen nostaa esimerkiksi Aino Kallas -suhteen ja kysyy: "Mitä se merkitsi Leinolle?" Hän kuitenkin kiittää tekstiä monipuoliseksi ja rikkaaksi, viihdyttävästi ja sujuvasti kirjoitetuksi. Kokonaiskuva Leinosta jää avoimeksi, mutta Hytönen sanoo että näin on hyvä, sillä kuten Rajala toteaa: "Kuilua repaleisen yksityiselämän ja loistavan hengenelämän välillä Leino ei koskaan saanut eikä yrittänytkään kuroa kiinni."
Luettelo televisiosarjan True Detective jaksoista

True Detective on yhdysvaltalainen rikosdraamasarja, jonka on luonut Nic Pizzolatto. Sen ensimmäinen jakso esitettiin HBO-kanavalla 12. tammikuuta 2014.
Yhteenveto

| Kausi | Kausi | Jaksot | Ensiesitys Yhdysvalloissa> Avausjakso | Ensiesitys Yhdysvalloissa> Päätösjakso | Ensiesitys Suomessa> Avausjakso | Ensiesitys Suomessa> Päätösjakso |
| --- | --- | --- | --- | --- | --- | --- |
|  | 1 | 8 | 12. tammikuuta 2014 | 9. maaliskuuta 2014 | 9. tammikuuta 2015 | 30. tammikuuta 2015 |
|  | 2 | 8 | 21. kesäkuuta 2015 | 9. elokuuta 2015 | 5. maaliskuuta 2016 | 26. maaliskuuta 2016 |
|  | 3 | 8 | 13. tammikuuta 2019 | 24. helmikuuta 2019 | — | — |
Jaksot > Ensimmäinen tuotantokausi (2014)

| # | Σ # | Nimi | Ohjaaja | Käsikirjoittaja | Alkup>  esityspäivä | Suomen esityspäivä | Katsojamäärä |
| --- | --- | --- | --- | --- | --- | --- | --- |
| 1 | 1 | The Long Bright Dark | Cary Joji Fukunaga | Nic Pizzolatto | 2014-01-1212. tammikuuta 2014 | 2015-01-099. tammikuuta 2015 | 426 000 |
| 2 | 2 | Seeing Things | Cary Joji Fukunaga | Nic Pizzolatto | 2014-01-1919. tammikuuta 2014 | 2015-01-099. tammikuuta 2015 | 426 000 |
| 3 | 3 | The Locked Room | Cary Joji Fukunaga | Nic Pizzolatto | 2014-01-2626. tammikuuta 2014 | 2015-01-1616. tammikuuta 2015 | 286 000 |
| 4 | 4 | Who Goes There | Cary Joji Fukunaga | Nic Pizzolatto | 2014-02-99. helmikuuta 2014 | 2015-01-1616. tammikuuta 2015 | 286 000 |
| 5 | 5 | The Secret Fate of All Life | Cary Joji Fukunaga | Nic Pizzolatto | 2014-02-1616. helmikuuta 2014 | 2015-01-2323. tammikuuta 2015 | 239 000 |
| 6 | 6 | Haunted Houses | Cary Joji Fukunaga | Nic Pizzolatto | 2014-02-2323. helmikuuta 2014 | 2015-01-2323. tammikuuta 2015 | 239 000 |
| 7 | 7 | After You've Gone | Cary Joji Fukunaga | Nic Pizzolatto | 2014-02-022. helmikuuta 2014 | 2015-01-3030. tammikuuta 2015 | 260 000 |
| 8 | 8 | Form and Void | Cary Joji Fukunaga | Nic Pizzolatto | 2014-03-099. maaliskuuta 2014 | 2015-01-3030. tammikuuta 2015 | 260 000 |
Jaksot > Toinen tuotantokausi (2015)

| # | Σ # | Nimi | Ohjaaja | Käsikirjoittaja | Alkup>  esityspäivä | Suomen esityspäivä | Katsojamäärä |
| --- | --- | --- | --- | --- | --- | --- | --- |
| 9 | 1 | The Western Book of the Dead | Justin Lin | Nic Pizzolatto | 2015-06-2121. kesäkuuta 2015 | 2016-03-055. maaliskuuta 2016 | – |
| 10 | 2 | Night Finds You | Justin Lin | Nic Pizzolatto | 2015-06-2828. kesäkuuta 2015 | 2016-03-055. maaliskuuta 2016 | – |
| 11 | 3 | Maybe Tomorrow | Janus Metz | Nic Pizzolatto | 2015-07-055. heinäkuuta 2015 | 2016-03-1212. maaliskuuta 2016 | – |
| 12 | 4 | Down Will Come | Jeremy Podeswa | Nic Pizzolatto & Scott Lasser | 2015-07-1212. heinäkuuta 2015 | 2016-03-1212. maaliskuuta 2016 | – |
| 13 | 5 | Other Lives | John Crowley | Nic Pizzolatto | 2015-07-1919. heinäkuuta 2015 | 2016-03-1919. maaliskuuta 2016 | – |
| 14 | 6 | Church in Ruins | Miguel Sapochnik | Nic Pizzolatto & Scott Lasser | 2015-07-2626. heinäkuuta 2015 | 2016-03-1919. maaliskuuta 2016 | – |
| 15 | 7 | Black Maps and Motel Rooms | Daniel Attias | Nic Pizzolatto | 2015-08-022. elokuuta 2015 | 2016-03-2626. maaliskuuta 2016 | – |
| 16 | 8 | Omega Station | John Crowley | Nic Pizzolatto | 2015-08-099. elokuuta 2015 | 2016-03-2626. maaliskuuta 2016 | – |
Jaksot > Kolmas tuotantokausi (2019)

| # | Σ # | Nimi | Ohjaaja | Käsikirjoittaja | Alkup>  esityspäivä | Suomen esityspäivä | Katsojamäärä |
| --- | --- | --- | --- | --- | --- | --- | --- |
| 17 | 1 | The Great War and Modern Memory | Jeremy Saulnier | Nic Pizzolatto | 2019-01-1313. tammikuuta 2019 |   |   |
| 18 | 2 | Kiss Tomorrow Goodbye | Jeremy Saulnier | Nic Pizzolatto | 2019-01-1313. tammikuuta 2019 |   |   |
| 19 | 3 | The Big Never | Daniel Sackheim | Nic Pizzolatto | 2019-01-2020. tammikuuta 2019 |   |   |
| 20 | 4 | The Hour and the Day | Nic Pizzolatto | David Milch & Nic Pizzolatto | 2019-01-2727. tammikuuta 2019 |   |   |
| 21 | 5 | If You Have Ghosts | Nic Pizzolatto | Nic Pizzolatto | 2019-02-033. helmikuuta 2019 |   |   |
| 22 | 6 | Hunters in the Dark | Daniel Sackheim | Nic Pizzolatto & Graham Gordy | 2019-02-1010. helmikuuta 2019 |   |   |
| 23 | 7 | The Final Country | Daniel Sackheim | Nic Pizzolatto | 2019-02-1717. helmikuuta 2019 |   |   |
| 24 | 8 | Now Am Found | Daniel Sackheim | Nic Pizzolatto | 2019-02-2424. helmikuuta 2019 |   |   |
Huomioita:
↑  Katsojamäärä koostuu sekä Yle TV2:lla että Yle Areenassa esitetystä määrästä.
Aiheesta muualla

Luettelo televisiosarjan True Detective jaksoista Internet Movie Databasessa (englanniksi)
Virve Larimo

| Virve Larimo> Henkilötiedot |
| --- | --- |
Syntynyt: 27. maaliskuuta 1955 (ikä 69) Kouvola, Suomi
Ammatti:  käsikirjoittaja, näyttelijä, elokuva ja teatteriohjaaja, psykoterapeutti
Puoliso:  Juha Pikkarainen
Näyttelijä
Merkittävät roolit:  Karin Luotola (Kotikatu)
Aiheesta muualla
IMDb 
Elonet
Virve Larimo (s. 27. marraskuuta 1955 Kouvola) on suomalainen näyttelijä. Hän on esiintynyt muun muassa Kotikatu-sarjassa esittäen Karin Luotolaa sen aikaa, kun Anitta Niemi oli sairauslomalla. Lisäksi Larimo on työskennellyt ohjaajana ja käsikirjoittajana eri ammattiteattereissa ja vapaissa ryhmissä sekä useissa televisiotuotannoissa.
Larimo on suorittanut nelivuotiset psykoterapeutin sekä työyhteisökouluttajan opinnot Tanskassa vuosina 1999–2003.
Aiheesta muualla

Virve Larimo Internet Movie Databasessa. (englanniksi)
Virve Larimo Elonetissä.
Marco Casagrande

Marco Casagrande voi tarkoittaa seuraavia:
Marco Casagrande (s. 1971), suomalainen arkkitehti ja entinen palkkasotilas
Marco Casagrande (s. 1972), suomalainen jalkapalloilija
Marco Casagrande (1804–1880), italialainen kuvanveistäjä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Marco Casagrande”, voi hakea sivunnimihaulla, laajalla sivunnimihaulla tai tekstihaulla.
Virve Kauste

Virve Hillevi Kauste (o.s. Lahtinen, s. 2. maaliskuuta 1952 Kuusankoski) on suomalainen näyttelijä. Hän on näytellyt muun muassa elokuvissa Ruskan jälkeen, Toto, Akaton mies, Huhtikuu on kuukausista julmin, Akallinen mies ja Rakkaudella, Maire sekä televisiosarjoissa Edessä lupaava tulevaisuus ja Nortia.
Aiheesta muualla

Virve Kauste Elonetissä.
Virve Kauste Internet Movie Databasessa. (englanniksi)